Lisbeth Skei

Lisbeth Skei (født 15. desember 1957) er journalist i NRK og programleder (nyhetsanker) i Dagsrevyen.

Hun er utdannet cand. polit. med hovedfag i statsvitenskap (internasjonal politikk), med sosialøkonomi og offentlig rett i fagkretsen.

Hun debuterte som nyhetsanker i Dagsrevyen i 1992, og har også jobbet som politisk reporter og programleder for debattprogrammer og valgsendinger. Før hun begynte i Dagsrevyen jobbet hun i Dagsnytt. Skei ledet også NRKs Millennium-sending sammen med Petter Nome ved inngangen til tusenårsskiftet. Hun er ansatt i politisk avdeling og har mange år bak seg som reporter.

Eksterne lenker 
 

NRK-journalister
Programledere for NRK
Norske statsvitere